**Notă de informativă**

**la proiectul Regulamentului cu privire la autorizarea exerciţiului profesiunilor medico-sanitare şi farmaceutice**

Subliniind rolul fundamental pe care îl are personalul medical în prestarea serviciilor medicale calitative şi aspirînd spre crearea unui sistem modern de evidenţă a profesiunilor medico-saniatre şi farmaceutice, ţinînd cont de experienţa internaţională, constatăm necesitatea adoptării cadrului normativ, care va asigura exercitarea acestor profesiuni.

Luînd în consideraţie ritmul modificărilor în societate şi tendinţele moderne de dezvoltare, cadrul legislativ din domeniul sănătăţii a fost supus influenţelor şi schimbărilor în vederea reglementării necesităţilor de asigurare al asistenţei medicale acordate de către personalul medical calificat, precum identificarea profesională şi protectivă a acestuia

În prezent, sistemul existent de autorizare a exerciţiului profesiunilor medico-sanitare şi farmaceutice în Republica Moldova nu corespunde exigenţilor actuale, la nivel regional.

Aceasta se explică prin:

- lipsa unor reglementări concise şi complete privind modul de autorizare a exerciţiului profesiunilor din momentul obţinerii diplomei de licenţă sau de studii de specialitate şi ulterior pe parcursul activităţii profesionale;

- lipsa unui mecanism privind autorizarea exercitării profesiunilor medico-sanitare şi farmaceutice pe teritoriul Republicii Moldova pentru cetăţenii străini în cadrul schimbului de experienţă curativ-didactică sau de alt gen;

- lipsa unei evidenţe cu acces public al cadrelor medicale şi farmaceutice autorizate, care au dreptul de a exercita în prezent profesiunile medico-sanitare şi farmaceutice pe teritoriul ţării;

- lipsa unui mecanism bine definit şi coerent de reglementare a comportamentului profesional al cadrelor medicale, care ar stabili metodologia de investigare sistematică şi oportună a reclamaţiilor pacienţilor determinate de calitatea asistenţei medicale oferite de personalul medical, aplicarea sancţiunilor disciplinare cu punerea spre disponibilitate publicului, prin intermediul mass-media, paginilor web etc.

Întru argumentarea adoptării acestui cadru normativ, menţionăm că actualmente în Republica Moldova personalul medical, după obţinerea actelor de studii, are dreptul să practice medicina pentru tot restul vieţii. Prin urmare, nu este posibil să se ţină un registru al personalului medical care activează în sistemul sănătăţii, fapt ce crează impedimente la raportarea datelor statistice organizaţiilor internaţionale: OMS, OECD, Eurostat. De asemenea, nu există proceduri de examinare sistematică şi cu regularitate a reclamaţiilor pacienţilor legate de calitatea asistenţei medicale oferite de personalul medical, cu înscrierile respective în dosarele profesionale ale acestora – cerinţe aplicate în majoritatea standardelor adoptate de statele membre UE.

Majoritatea ţărilor din spaţiul european, inclusiv multe din fostele republici ale Uniunii Sovietice, au implementat sistemul de licenţiere/autorizare a cadrelor medicale.

Organizaţia Mondială a Sănătăţii defineşte că „obiectivul licenţierii/autorizării medicilor este de a se asigura, în interesul general al comunităţii, că doar cadrele medicale calificate vor profesa medicina şi vor beneficia de privilegiile asociate, cum este, de exemplu, dreptul de a prescrie medicamente şi stupefiante controlate.

Principiul general de bază constă în faptul că licenţierea/autorizarea trebuie să se

aplice întregului personal medical, indiferent de locul în care profesează”.

Astfel, proiectul în cauză a fost elaborat reieşind din necesitatea stabilirii cadrului juridic privind autorizarea exerciţiului profesiunilor medico-sanitare şi farmaceutice prin adoptarea unui nou cadru normativ în conformitate cu legislaţia comunitară, care ar prevedea mecanisme de reglementare a procedurii de licenţiere a activităţii profesionale a medicilor, farmaciştilor şi personalului medical şi farmaceutic cu studii medii.

Din actele normative de bază din domeniu din legislaţia comunitară menţionăm: Directiva 2005/36/CE a Parlamentului European şi a Consiliului din 7 septembrie 2005 privind recunoaşterea calificărilor profesionale.

Totodată, elaborarea proiectului nominalizat este prevăzută de punctul 8, compartimentul „Prevenirea şi combaterea corupţiei în domeniul sănătăţii” al Programului de acţiuni privind implementarea Programului Preliminar de Ţară al

Republicii Moldova în cadrul Programului Preliminar al „Fondului Provocările Mileniului” pentru Buna Guvernare (aprobat prin Hotărîrea Guvernului nr. 32 din

11 februarie 2007, cu modificările ulterioare) şi de punctul 23 al Concepţiei - cadru de dezvoltare a resurselor umane în sistemul sănătăţii, aprobat prin Ordinul Ministerului Sănătăţii nr.119 din 14 februarie 2012, precum şi planul de acţiuni pentru implimentarea acesteia, aprobat prin Ordinul Ministerului Sănătăţii nr.278 din 27 martie 2012.

**Principalele prevederi şi elementele noi ale proiectului:**

Proiectul prezentului Regulament prevede implementarea unui mecanism nou de autorizare a exerciţiului profesiunilor medico-sanitare, ajustat la standardele europene.

Autorizarea profesională, confirmată prin certificatul de autorizare (actul administrativ cu caracter permisiv) va acorda titularului de autorizaţie de a desfăşura, pentru o perioadă determinată, genul de activitate medicală şi farmaceutică indicat în aceasta. Ulterior, titularul de autorizaţie va fi evaluat cu regularitate în cadrul procesului de reînoire a autorizaţiei, pe durata activităţii sale pentru a se verifica dacă acesta continuă să practice medicina, se bucură de o reputaţie bună în comunitatea medicală, respectă cerinţele impuse pentru dezvoltarea profesională continuă, respectă standardele de etică profesională, precum şi pentru a stabili lipsa unor decizii semnificative privind reclamaţiile depuse de pacienţi împotriva sa.

Această autorizare de activitate profesională a medicilor nu este similară licenţei eliberate de către Camera de Licenţiere instituţiilor medico-sanitare private

pentru dreptul de la activitate economică, dar atestă dreptul de exercitare a profesiunilor medico-sanitare şi farmaceutice şi este similară sistemului de licenţiere profesională aplicabil notarilor şi avocaţilor din Republica Moldova.

Autoritatea responsabilă de autorizarea activităţii profesionale va ţine un registru complet al tuturor medicilor, farmaciştilor şi personalului medical şi farmaceutic cu studii medii, care dispun de autorizarea profesională din Republica Moldova (care va putea fi accesat de public pe o pagina web).

Totodată, în cazul unor decizii semnificative în rezultatul examinării reclamaţilor cu privire la încălcarea standardelor etice sau clinice de către personalul medical, titularului autorizaţiei i se poate suspenda sau retrage autrorizarea de exercitare a profesiunii.

În contextul insuficienţei de cadre medicale în Republica Moldova, conchidem, necesitatea introducerii „autorizaţiei temporare”. Autorizarea temporară vine să asigure necesitatea acută de cadre medicale din sistemul sănătăţi, prin optimizarea gestionării şi desfăşurări mai eficiente a forţei de muncă disponibile în domeniul sănătăţii.

**Fundamentarea economico-financiară:**

Implementarea proiectului respectiv, nu va necesita cheltuieli suplimentare, dat fiind faptul că autorizarea exerciţiului profesiunilor medico-sanitare şi farmaceutice se va efectua pe principii de autofinanţare. Pentru asigurarea desfăşurării eficiente a activităţii în cauză, autorizarea profesională se va elibera contra unei taxe.

**Rezultatele scontate:**

Adoptarea şi implementarea procedurii de autorizare a exercitării profesiunii medico-sanitare şi farmaceutice, va contribui la aplicarea mai strictă a exigenţelor privind dezvoltarea profesională continuă, crearea unui registru actualizat şi transparent a cadrelor medicale care profesează, asigurarea unei evidenţe continue a calităţii practicii profesionale a fiecărui medic, implementarea unui sistem mai eficient de examinare a reclamaţiilor pacienţilor şi, respectiv, va spori calitatea asistenţei medicale acordate populaţiei.